NARIADENIE KOMISIE (ES) č. 481/2007
z 27. apríla 2007,
ktorým sa mení a dopĺňa nariadenie (ES) č. 817/2006, ktorým sa obnovujú reštriktívne opatrenia voči Barme/Mjanmarsku a ktorým sa zrušuje nariadenie (ES) č. 798/2004
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 817/2006 z 29. mája 2006, ktorým sa obnovujú reštriktívne opatrenia voči Barme/Mjanmarsku (1), a najmä na jeho článok 12,
keďže:
(1)
V prílohe III k nariadeniu (ES) č. 817/2006 sa uvádza zoznam osôb, na ktoré sa vzťahuje zmrazenie finančných prostriedkov a hospodárskych zdrojov stanovené v článku 6 uvedeného nariadenia.
(2)
Rozhodnutím Rady 2007/248/SZBP (2) sa mení a dopĺňa príloha I spoločnej pozície 2006/318/SZBP. Príloha III k nariadeniu (ES) č. 817/2006 by sa preto mala zodpovedajúcim spôsobom zmeniť a doplniť (3).
(3)
S cieľom zabezpečiť, aby boli opatrenia ustanovené v tomto nariadení účinné, malo by toto nariadenie nadobudnúť účinnosť okamžite,
PRIJALA TOTO NARIADENIE:
Článok 1
Príloha III k nariadeniu (ES) č. 817/2006 sa nahrádza prílohou k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. apríla 2007